ख़निज वैज्ञानिक बहुमूल्य रत्नों की कठोरता मापने के लिए पहले जिन विभिन्न तरीक़ों का इस्तेमाल करते थे, उनमें ख़रोंच तकनीक प्रमुख थी। इसके अनुसार यदि दो पत्थरों की कठोरता की जाँच करनी हो तो उनमें परस्पर ख़रोंच लगाई जाती थी। जिस पत्थर द्वारा दूसरे पत्थर पर आसानी से ख़रोंच आ जाती, उसे कम कठोर और जिस पर ख़रोंच न पड़े, उसे सर्वोत्तम कठोर की संज्ञा दी जाती थी। परन्तु आज रत्नों की कठोरता की जाँच कम्प्यूटर द्वारा की जाती है। इस प्रक्रिया से रत्नों पर ख़रोंच पड़ने या उनके अवमूल्यन का भय नहीं रहता है। रत्नों को तराशने और काटने के दौरान ही बिना किसी नुक़सान के उनकी कठोरता जाँच ली जाती है।